San Marino herbas

San Marino herbas – vienas iš San Marino valstybės atributų. Herbą sudaro trys sidabriniai bokštai su trimis sidabrinėmis stručių plunksnomis ant trijų žalių kalnų mėlyname lauke. Herbo apačioje – balta juosta su lotynišku devizu LIBERTAS 'laisvė'. Iš šonų skydą dengia dvi šakelės – iš kairės ąžuolo šakelė, iš dešinės – lauro šakelė, jos simbolizuoja respublikos ilgaamžiškumą bei nepriklausomybės gynybą. Virš herbo esanti karūna simbolizuoja suverenumą.

Manoma, kad herbas atsiradęs XIV a. Laikomas seniausios pasaulio respublikos laisvės ir nepriklausomybės simboliu.

Bokštai simbolizuoja tris San Marino citadeles (La Guaita, La Cesta ir La Montale), o trys kalnai – tris Monte Titano kalno viršūnes.

Kategorija:Valstybiniai herbai
Kategorija:San Marino atributika